अपने जुनून को किसी पॉज़िटिव चीज़ में बदलना (Turning an Obsession into Something Positive) अपने मन को मुक्त करना (Freeing Your Mind) नई आदतें बनाना (Forming New Habits)
सारे ही जुनून बुरे नहीं हुआ करते; असल में, कई लोग तो अपने उस एक "जुनून"—वो एक चीज़, जो उन्हें कुछ ज्यादा और कुछ ज्यादा हार्ड करने के लिए प्रेरित करती है, की तलाश में अपनी पूरी ज़िंदगी बिता देते हैं। अगर आपको कोई ऐसा जुनून मिला है, जो आपको एक मकसद देता है, तो कई लोग आपको एक बहुत लकी इंसान मानेंगे। उदाहरण के लिए, अगर आप ज्योतिष विज्ञान को जीते और उसी में साँस लेते हैं, तो आप अपना ज़्यादातर वक़्त उसी के बारे में पढ़ने और सीखने में बिताना चाहेंगे, हो सकता है, कि आप अपने जुनून में ही अपने करियर की तलाश कर लें।  फिर भले आपके इस ज्योतिष विज्ञान के जुनून से, आपको PhD जैसा कुछ न करने को मिले, लेकिन फिर भी आप इसे एक प्रोडक्टिव रास्ते में भेज सकते हैं। हो सकता है, कि आप सेलिब्रिटी गॉसिप को लेकर जुनूनी हों और उनके बारे में आने वाली किसी भी खबर को पढ़ने से खुद को रोक न पाते हों। तो ऐसे में क्यों न एक ऐसा गॉसिप ब्लॉग या ट्विटर अकाउंट बनाया जाए, जिसमें आप अपनी सीखी हुई बातों को शेयर करें? आप आपके जुनून को खुद में सुधार लाने की प्रेरणा की तरह भी इस्तेमाल कर सकते हैं। अगर आप किसी ऐसे इंसान के लिए जुनूनी हैं, जो आपके तरीकों को बिलकुल भी पसंद नहीं करता, तो शायद आप ऐसी बुरी आदतों को बदलने का फैसला करेंगे, जो आपको रोक रही हैं। इसे ही सुबह जल्दी उठकर, ऑफिस जाने से पहले दौड़ने के लिए जाने का या फिर सारी बुक्स पढ़ने के पीछे की वजह बना लें, ताकि आपके पास में क्लास में बोलने लायक कुछ बहुत ही ज्ञान वाली बात रहे। अगर आपका जुनून कोई इंसान है, तो फिर आप आपकी उस एनर्जी का इस्तेमाल, कुछ बहुत खूबसूरत बनाने के लिए कर सकते हैं। हिस्ट्री में हुई कुछ बेस्ट राइटिंग, आर्ट और म्यूजिक, जुनून की ही बदौलत हुई हैं। अगर ऐसा कोई इंसान है, आप जिसके बारे में सोचना बंद नहीं कर पा रहे हैं, तो अपनी इन भावनाओं को किसी कविता या पेंटिंग में ढाल दें। जब तक कि आप आपके ही जैसे जुनून से प्यार करने और उसे शेयर करने वाले लोगों के ग्रुप की तलाश नहीं कर लेते, तब तक आपको तब तक एक परेशानी जैसा लग सकता है। आप चाहे जिसे भी लेकर जुनूनी हों, संभावना है, कि ऐसे आप अकेले इंसान नहीं हैं। ऐसे दूसरे लोगों की तलाश करें, जिन्हें भी आपकी ही पसंद की चीज़ें पसंद हों, ताकि आप उनके साथ में जानकारी शेयर कर सकें और उनके साथ में बातें करना एंजॉय कर सकें। फिर चाहे आप किसी खास फुटबाल टीम के फैन हैं, आप किसी खास एक्ट्रेस की मौजूदगी वाली हर चीज़ को देखने से नहीं रोक पाते या फिर आप अपने फेवरिट गेम को खेलने के लिए, सारी रात जागते हैं, संभावना तो यही है, कि ऐसे और भी लोग होंगे, जो भी ऐसा ही करते हैं। एक जुनून असल में केवल तभी परेशानी होता है, जब ये आपकी सारी एनर्जी अपने ऊपर ले लेता है, और आपको फिर और कोई काम करने के लायक नहीं छोड़ता। वो एक आप ही हैं, जो ये सच में ये जान सकते हैं, कि इसे कितना करना, आपके लिए बहुत ज्यादा हो रहा है। अगर आपके जुनून का विषय आपको खुशी देता है और आपके पास में अपनी बेसिक जरूरतों को पूरा करने का और अपनी दोस्ती बनाए रखने का पूरा वक़्त रहता है, तो फिर शायद उसे ऐसे ही चलते रहने देना ठीक रहता है। लेकिन अगर ये आपको सीमित सा होने का अहसास कराता है, तो फिर उसे रोकने कीकोशिश करें और खुद को कुछ वक़्त के लिए किसी और दूसरी चीज को एंजॉय करने का मौका दें। आप जब किसी चीज या किसी इंसान के लिए जुनूनी होते हैं, तो उनके इतने करीब होने की वजह से, आपके लिए किसी दूसरी चीज़ के बारे में सोच पाना मुश्किल हो सकता है। आप आपके जुनून से जितना करीब रहेंगे, आपके लिए उसके बारे में सोचना रोक पाना, उतना ही मुश्किल होगा। अपने और अपने जुनून के बीच में शारीरिक दूरी बना लेने से, आपको उससे मानसिक दूरी बनाने में भी मदद मिलेगी। ये शुरुआत में मुश्किल जरूर लगेगा, लेकिन जल्दी ही आप, धीरे-धीरे अपने जुनून को कमजोर होता हुआ महसूस करेंगे।  किसी इंसान के लिए जुनून होना, एक अनहैल्दी रिलेशनशिप का संकेत होता है। आपको उस इंसान के साथ में अपने संपर्क को कम करना होगा, जिसके बारे में आपने अस्वस्थ जुनून विकसित किया है। अपने मन को भटकाने के लिए दूसरी चीजों के ऊपर समय बिताएं, किसी और चीज या कुछ से आगे बढ़ने का रास्ता खोजें।  हो सकता है, कि आप अपना फेवरिट वीडियो गेम खेलने जैसे वक़्त बिताने के अपने किसी खास तरीके को लेकर जुनूनी हों। ऐसे मामले में, उस गेम को अपने कंप्यूटर से अनइन्स्टाल करके या जब तक कि आपका जुनून खत्म न हो जाए, तब तक के लिए अपना कंसोल (console) अपने किसी फ्रेंड को देकर, उसे अपनी नजरों से दूर कर सकते हैं। अपने जुनून को बढ़ाने से आपको कुछ वक़्त के लिए हद से ज्यादा खुशी मिल सकती है, इसलिए अपनी इस आदत को तोड़ना आपके लिए सच में बहुत मुश्किल होगा। बस अपने जुनून के स्त्रोत के बारे में सोचने से भी आपके जुनून का आपके ऊपर और भी मजबूत नियंत्रण हो जाएगा। अपने जुनून को तोड़ने के लिए, आपको इसकी भूख को दबाना होगा। उदाहरण के लिए, अगर आप किसी सेलिब्रिटी को लेकर जुनूनी हैं, तो फिर अपने फ्रेंड्स के साथ में उसके बारे में बात करना बंद कर दें। उनके ट्विटर फीड को देखना बंद कर दें और ऐसा सोचना भी बंद कर दें, कि उनके साथ में डेट पर जाने में कैसा लगेगा। आप अपने जुनून को अपने मन में जितनी ज्यादा जगह देंगे, ये उतनी ही ज्यादा जगह लेना शुरू कर देगा।  अपने जुनून के आधार को काटना कोई आसान काम नहीं है। हो सकता है, कि आप खुद को ऐसे किसी मेंटल गेम्स को खेलता हुए पाएँ, जैसे खुद से कहना कि मैं अपने इस जुनून को रोकने से पहले, एक आखिरी बार उसके फेसबुक पेज को देखना चाहूँगा/चाहूंगी। लेकिन अगर आप सच में अपने जनून को कम करना चाहते हैं, तो आपको खुद को उससे उस वक़्त पर दूर करना होगा, जब आपके अंदर उसे पाने की सबसे ज्यादा चाह हो। कभी-कभी एक जुनून इतना मजबूत होता है, कि आपके इसे कितना भी रोकने की कोशिश के बाद भी बना रहता है। आप खुद को उससे कितना भी दूर करने की कोशिश क्यों नहीं कर लेते, उससे कोई फर्क नहीं पड़ता, आपके विचार शायद वापस आपके जुनून तक लौटकर आ ही जाएंगे। अगर ऐसा ही मामला है, तो ऐसे में अपने ऊपर सख्ती मत दिखाएँ—आप अभी भी अपने जुनून को हरा सकते हैं, बस इसमें जरा सा ज्यादा वक़्त लगने वाला है। अपने जुनूनी विचारों को कम करना, बोलना इसे करने से कहीं ज्यादा आसान है। जब आपको आपके फेवरिट टॉपिक के बारे में सोचना और बात करना इतना ही अच्छा लगता है, तो फिर आप उसे रोकना चाहेंगे? बस इतना याद रखें, जिसकी वजह से आप अपने जुनून से छुटकारा पाना चाहते हैं: ताकि आप इसे जाता हुआ देख सकें और ज़िंदगी में मौजूद दूसरी चीजों को एंजॉय कर सकें। जब भी जुनूनी विचार आएँ, तब अपने साथ में कुछ मन को भटकाने के तरीके तैयार रखें, ताकि आप फिर से उसके जाल में न फँसते जाएँ। यहाँ पर खुद को मन को भटकाने के कुछ अच्छे तरीके मौजूद हैं:  ऐसी कुछ फिजिकल एक्सरसाइज करें, जिनमें आपका दिमाग भी इस्तेमाल होता हो। दौड़ना और चलना शायद इस मकसद के लिए सही नहीं रहेगा, क्योंकि ऐसे में आपके पास में अपने जुनून के बारे में सोचने के लिए बहुत वक़्त होता है। रॉक क्लाइम्बिंग, केविंग करके देखें या ऐसा कोई टीम स्पोर्ट खेलकर देखें, जिसमें आपका मन और शरीर, दोनों ही शामिल होता हो। कल्पना (fiction) के ऊपर काम करना, खुद के मन को भटकाने का बहुत अच्छा तरीका होता है। एक ऐसी थीम वाली नई बुक पढ़ें या कोई मूवी देखें, जिसका आपके मौजूदा जुनून से कोई लेना-देना तक न हो। किसी वक़्त पर, जब आपके विचार सामने आ रहे हों और आपको फौरन डिसट्रेक्शन की जरूरत हो, तब म्यूजिक सुनकर देखें, किसी फ्रेंड को कॉल करें (या फिर अपने जुनून के अलावा बाकी कुछ के भी बारे में बात करें), एक ध्यान लगाने वाला आर्टिकल पढ़ें या काम पर वापस चले जाएँ। जब आपको कोई जुनून होता है, तब आपके पास में काम में सबसे आगे रहना, अपने रिश्तों को और बढ़ाना और अपने जुनून के अलावा दूसरे शौक पूरे करने जैसी—किसी और चीज के लिए टाइम ही नहीं होता है। एक बार जैसे ही आप अपनी ज़िंदगी की दूसरी चीजों के ऊपर वक़्त बिताना शुरू कर देते हैं, फिर आपके पास में अपने जुनून के बारे में सोचने का ज्यादा वक़्त नहीं रहेगा।  उन रिश्तों को फिर से बनाने की कोशिश करना, जिन्हें आप आपके जुनून की वजह से नजरअंदाज करते चले आ रहे हैं, अपने जुनून से निपटने का एक अच्छा तरीका होता है। आपके फ्रेंड्स और आपकी फैमिली आपको वापस पाकर खुश हो जाएंगे और वो आपको व्यस्त रखने के लिए कुछ नए मजेदार आइडिया, प्रॉब्लम्स और ड्रामा भी दे सकते हैं। बदलाव के लिए कुछ नया सोचना आपको बहुत अच्छा महसूस होगा! कई लोग खुद को काम में बिजी रखकर, अपने जुनूनी विचारों पर काबू पाने में मदद पाते हैं। आपका काम चाहे जो भी हो, उसमें अपनी तरफ से अपनी पूरी ताकत झौंकने के ऊपर ध्यान दें। क्या आप दिन में सपने देखा करते हैं? आप आपके जुनून के बारे में सोचते हुए कई घंटों तक बर्बाद कर सकते हैं। लेकिन जब आप किसी जगह पर बैठते हैं और आपके विचार अक्सर किसी और जगह पर होते हैं, तो आप आपके सामने मौजूद चीजों को खो रहे हैं। अगर आप जुनूनी होना छोड़ने के लिए तैयार हैं, तो फिर माइंडफुल (mindful) होने की प्रेक्टिस करना सीख लें। इसका मतलब अपने बीते या आने वाले वक़्त के बारे में सोचने की बजाय, पूरी तरह से अपने मौजूदा पल में शामिल होना है।  अपने सेन्सेस (इंद्रियों) को शामिल करें और आपके आसपास जो भी कुछ हो रहा है, उसे असल में महसूस करें। आपको उस वक़्त पर क्या महक आ रही है, क्या नजर आ रहा है और कैसा स्वाद आ रहा है? किसी और वक़्त में हुई बातों के बारे में सोचने के बजाय, आपके चेहरे के सामने जो भी कुछ चल रहा है, उसी पर ध्यान दें। लोग जब आप से बात करें, तब सच में उन्हें सुनें। अपने आप को किसी और ही दुनिया में मग्न रखते हुए, बस ऐसे ही सिर हिलाते रहने के बजाय, खुद को बातचीत में खो जाने दें। जब आप अपने विचारों को जुनूनी मोड़ लेता हुआ पाएँ, तब के लिए किसी तरह का मंत्र रखना भी मददगार हो सकता है। "साँस लेते रहो (Breathe)," "आज में आ जाओ (Connect to Now)" या "मैं यहीं हूँ (I am here)" कहते रहना, आपके विचारों को वापस वर्तमान में लाने में मदद करेगा। इस तरह की थेरेपी ऐसा स्वीकार करती हैं, कि हो सकता है किसी जुनून के विचारों को रोकने का कोई तरीका न भी हो, लेकिन ये आपके रोज़मर्रा के ट्रिगर्स और जुनूनी विचारों के बीच के नाते को कमजोर करने में जरूर मदद करता है। ये ज़िंदगी को जीना और किसी बारे में सोचना और काम करना आसान बना देता है; इससे आपके जुनून को संभाल पाना आसान बन जाता है। CBT का इस्तेमाल किसी ऐसे शब्द या बर्ताव को बनाने के लिए भी किया जा सकता है, जो आपके जुनूनी विचारों को “तोड़” सकता है और आपको किसी और चीज़ के ऊपर ध्यान लगाने देता है। अगर आप किसी इंसान को लेकर जुनूनी हैं, ऐसे में उसके बजाय, किसी दूसरे इंसान के साथ में वक़्त बिताना, एक बदलाव लाने का सबसे अच्छा तरीका होता है। आप अपने उस जुनून के ऊपर अपनी जितनी एनर्जी खर्च करते थे, अब आप उस एनर्जी को किसी और को जानने में लगाएंगे। किसी क्लास में शामिल हो जाएँ, डॉग पार्क में लोगों से बातें करें या अपने मौजूदा फ्रेंड्स को और भी बेहतर तरीके से जानने की कोशिश करें। दूसरे लोगों के करीब आकर आपको ये अहसास होगा, कि लोगों के पास में आपको देने के लिए, आपके जुनून के अलावा भी कितना कुछ है।  आप जिस इंसान को लेकर जुनूनी हैं, उससे नए लोगों की तुलना करने से बचें। उन्हें किसी और के जैसे देखने की कोशिश करने के बजाय, उनके यूनिक गुणों को एंजॉय करने की कोशिश करें। फिर भले कोई इंसान आपका जुनून न भी हो, फिर भी लोगों से मिलना आपकी बहुत मदद करेगा। वो आपको उन दृष्टिकोणों और विचारों से परिचित कराएँगे, जिनका आपने पहले कभी सामना नहीं किया है। हो सकता है, "नई चीज़ें अपनाकर देखना" आपको हर एक परेशानी का हल लगे, लेकिन ऐसा इसलिए, क्योंकि ये काम करता है। कोई नई स्किल सीखना या किसी नई एक्टिविटी के लिए जाना, आपके दिमाग को खोल सकता है और नजरिए में एक नयापन लाएगा, जो आपको आपके विचारों से अलग ले जाने में मदद करेगा। अपने जुनून को दिखा दें, कि वो दूसरी चीजों पर अपना समय खर्च करके, आपको नियंत्रित नहीं करता है - कुछ भी, वास्तव में, जो आपके जुनून से संबंधित नहीं है।  उदाहरण के लिए, अगर आप किसी ऐसे इंसान को लेकर जुनूनी हैं, जो आर्ट म्यूजियम जाना और विदेशी मूवीज देखना नापसंद करता है, तो अब वक़्त है, कि आप खुद को इन्हीं एक्टिविटीज में शामिल कर लें, जिन्हें आप उस इंसान की वजह से नजरअंदाज करते आ रहे हैं। अगर आप किसी खास सब्जेक्ट को लेकर जुनूनी हैं, तो फिर एक बदलाव के लिए, किसी एकदम नई चीज को ट्राई करके देखें। अगर आपके जुनून को आपकी आदतों की वजह से ही सपोर्ट मिल रहा है, जैसे कि हर रोज अपने ऑफिस जाने के लिए किसी खास रूट को ही लेना, ताकि आप आपके एक्स के घर के सामने से गुजर सकें, तो ये वक़्त चीजों को बदलने का है। किसी पल के लिए सोचकर देखें: ऐसी कौन सी आदतों को बदला जाना चाहिए, जो आपको एकदम जुनूनी बनाने में मदद कर रही है? आपको शायद एकदम फौरन ही इसका जवाब मिल जाएगा। अपने रूटीन को बदलने के लिए सच में मेहनत करें—ये शुरुआत में मुश्किल होगा, लेकिन बहुत ज्यादा आगे जाने से पहले ही आपको आपके जुनूनी विचारों की स्ट्रेंथ में एक बदलाव नजर आना चाहिए। यहाँ पर ऐसे कुछ बदलाव दिए हुए हैं, जो मानसिक बदलाव लाने में आपकी मदद कर सकते हैं:  ऑफिस या कॉलेज जाने के लिए एक अलग रूट लें ऐसे किसी इंसान को बचने के लिए, किसी दूसरी जिम में वर्कआउट या फिर किसी दूसरे वक़्त पर जिम जाएँ, जिसके लिए आपको जुनून है सुबह उठकर सबसे पहले ईमेल चेक करने के लिए और सीधे अपनी रेगुलर वेबसाइट पर जाने के लिए ऑनलाइन जाने की बजाय, मेडिटेशन करने, में, जॉगिंग या अपने डॉग को वॉक पर लेकर जाने में वक़्त बिताएँ। वीकेंड्स पर मिलने के लिए अलग-अलग जगहों पर जाएँ काम करते वक़्त अलग-अलग म्यूजिक सुनें अगर आप आपके जुनून के आपके विचारों और आदतों को कंट्रोल करने को लेकर थक चुके हैं, तो कुछ पर्सनल बदलाव करके इस कंट्रोल को हटाने की कोशिश करें। ये आपको जरा अजीब सा लग सकता है, लेकिन कभी-कभी आपको चीजों में इसलिए बदलाव करने की जरूरत होती है, ताकि आप खुद को दिखा सकें, कि आप उसे करने के काबिल हैं। अपनी ज़िंदगी में से ऐसी कुछ चीज़ें चुनें, जो आपके जुनून के सिंबोलिक हैं और उसे फिर से फ्रेश और नया महसूस कराने के लिए कुछ करें।  हो सकता है, कि आपके लिए मेकओवर का मतलब, अपने लुक में बदलाव करना हो। अगर आप अपने बालों को सिर्फ इसलिए लंबा बढ़ाते जा रही हैं, क्योंकि आप इन्हें ऐसा ही देखने को लेकर जुनूनी हैं, तो फिर इन्हें छोटा कर के कुछ बदलाव क्यों न किया जाए? एक शॉर्ट, चिक स्टाइल करा लें, जिसका उनसे कोई लेना-देना ही न रह सके। अगर आप ऑनलाइन किसी एक ही साइट पर बार-बार जाते रहने को लेकर जुनूनी हैं, तो शायद अब अपने कमरे या ऑफिस को एक मेकओवर देने का वक़्त आ गया है। फर्नीचर को फिर से अरेंज करें और कुछ नई चीज़ें खरीदकर ले आएँ। अपनी डेस्क साफ कर लें और उसे कुछ पिक्चर्स से डेकोरेट कर लें। हर उस चीज़ को हटा लें, जो आपको उस चीज की याद दिलाए, जिसे आप याद नहीं करना चाहते और अपने आप को ऐसी चीजों से घेर लें, जो आपको आपके आगे बढ़ रहे होने की याद दिलाती हैं। कभी-कभी कोई जुनून इतना गहरा हो जाता है और इतनी तेजी से मजबूत होता है, कि आपका खुद उससे उबरने की कोशिश कर पाना नामुमकिन होता है। अगर आप अपने जुनून को काबू में नहीं कर पा रहे हैं और ये आपकी खुश रहने की क्षमता को प्रभावित कर रहा है, तो ऐसे में किसी थेरपिस्ट के साथ में अपोइंटमेंट ले लें। एक प्रोफेशनल काउन्सलर आपको ऐसे टूल दे देगा, जिससे आप आपके विचारों पर फिर से काबू करना हासिल कर सकते हैं और एक बार फिर से अपनी ज़िंदगी का जिम्मा ले लेते हैं। अगर आपके मन में कुछ खास तरह के विचार दोहरा रहे हैं, जो जा ही नहीं रहे हैं या अगर आप किसी खास काम को बार-बार रिपीट करते जा रहे हैं, तो शायद आपको एंजाइटी ओब्सेसिव-कम्पल्सिव डिसऑर्डर (OCD) है। अगर ऐसा ही है, तो ऐसे में मदद की मांग करना जरूरी हो जाता है, ताकि आपके पास में अपने OCD का इलाज करने के लिए थेरेपी और दवाइयाँ मौजूद रह सकें।
इसे किसी प्रोडक्टिव चीज़ में बदलने की कोशिश करें: आपके जुनून को आपकी क्रिएटिविटी बनने दें: इसे शेयर करने वाले लोगों के साथ में वक़्त बिताएँ: आपके जुनून को आपकी दुनिया को सीमित मत करने दें: अपने जुनून के स्त्रोत से कुछ दूरी बना लें: उसे और बढ़ाना बंद करें: अपने आप को अपने जुनूनी विचारों से अलग करें: ऐसी चीजों पर ध्यान दें, जिन्हें आप नजरअंदाज करते जा रहे हैं: मौजूदा पल में रहना सीखें: कोग्निटिव बिहेवियर थेरेपी (Get Cognitive Behavior Therapy/CBT) अपनाएं: दूसरे लोगों के साथ अपने रिश्ते को मजबूत करें: नए शौक अपना लें: अपने डेली रूटीन में बदलाव करें: अपनी ज़िंदगी का मेकओवर करें: किसी थेरपिस्ट से बात करें:
https://www.wikihow.com/Get-over-an-Obsession https://www.wikihow.com/Get-over-an-Obsession https://www.wikihow.com/Get-over-an-Obsession
Turning an Obsession into Something Positive Freeing Your Mind Forming New Habits